CELEX: 
Language: ro
Date: 2022-01-13 00:00:00
Title: REGULAMENTUL DE PUNERE ÎN APLICARE (UE) / AL COMISIEI de punere în aplicare a Regulamentului (UE) 2021/1139 al Parlamentului European și al Consiliului de instituire a Fondului european pentru afaceri maritime, pescuit și acvacultură și de modificare a Regulamentului (UE) 2017/1004 în ceea ce privește identificarea tehnologiilor eficiente din punct de vedere energetic și specificarea elementelor metodologice pentru determinarea efortului normal de pescuit al navelor de pescuit

REGULAMENTUL DE PUNERE ÎN APLICARE (UE) …/… AL COMISIEI
            
            
               din 13.1.2022
            
            
               de punere în aplicare a Regulamentului (UE) 2021/1139 al Parlamentului European și al Consiliului de instituire a Fondului european pentru afaceri maritime, pescuit și acvacultură și de modificare a Regulamentului (UE) 2017/1004 în ceea ce privește identificarea tehnologiilor eficiente din punct de vedere energetic și specificarea elementelor metodologice pentru determinarea efortului normal de pescuit al navelor de pescuit
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2021/1139 al Parlamentului European și al Consiliului de instituire a Fondului european pentru afaceri maritime, pescuit și acvacultură și de modificare a Regulamentului (UE) 2017/1004
                  1
               , în special articolul 18 alineatul (5), 
            
            
               întrucât:
            
            
               (1)Articolul 18 alineatul (1) din Regulamentul (UE) 2021/1139 permite Fondului european pentru afaceri maritime, pescuit și acvacultură să sprijine înlocuirea sau modernizarea unui motor principal sau auxiliar al unei nave de pescuit cu o lungime totală de până la 24 metri.
            
            
               (2)Sprijinul menționat la articolul 18 din Regulamentul (UE) 2021/1139 contribuie la obiectivul specific de creștere a eficienței energetice și de reducere a emisiilor de CO2 prin înlocuirea sau modernizarea motoarelor navelor de pescuit, astfel cum se menționează la articolul 14 alineatul (1) litera (b) din Regulamentul (UE) 2021/1139.
            
            
               (3)Articolul 18 alineatul (5) al doilea paragraf litera (a) din Regulamentul (UE) 2021/1139 se referă la tehnologiile eficiente din punct de vedere energetic utilizate de noul motor; este necesar să se identifice acele tehnologii eficiente din punct de vedere energetic care contribuie la reducerea emisiilor de CO2. 
            
            
               (4)Articolul 18 alineatul (5) al doilea paragraf litera (c) din Regulamentul (UE) 2021/1139 prevede că statul membru trebuie să măsoare dacă noul motor emite cu 20 % mai puțin CO2 sau utilizează cu 20 % mai puțin carburant decât motorul înlocuit în contextul efortului normal de pescuit al navei în cauză.
            
            
               (5)În scopul măsurării de către statul membru, este necesar să se stabilească ceea ce trebuie considerat „efort normal de pescuit al navei în cauză”, luându-se în considerare marea varietate de nave de pescuit, tehnicile de pescuit ale acestora, distanțele de călătorie și factorii de încărcare care variază în timp și care toate au un impact asupra emisiilor de CO2 și asupra consumului de carburant.
            
            
               (6)Pentru a permite aplicarea cu promptitudine a măsurilor prevăzute în prezentul regulament, acesta trebuie să intre în vigoare în ziua următoare datei publicării în Jurnalul Oficial al Uniunii Europene.
            
            
               (7)Măsurile prevăzute de prezentul regulament sunt conforme cu avizul Comitetului pentru Fondul european pentru afaceri maritime, pescuit și acvacultură,
            
            
               ADOPTĂ PREZENTUL REGULAMENT:
            
            
               Articolul 1 
               Tehnologii eficiente din punct de vedere energetic utilizate de motoarele noi
            
            
               În sensul articolului 18 alineatul (5) al doilea paragraf litera (a) din Regulamentul (UE) 2021/1139, se consideră că motoarele noi ale navelor de pescuit utilizează tehnologii eficiente din punct de vedere energetic atunci când:
            
            
               (1)utilizează: 
            
            
               (a)hidrogen,
            
         
         
            
               (b)amoniac,
            
            
               (c)ardere internă,
            
            
               (d)pile de combustie,
            
            
               (e)energie electrică,
            
            
               (f)o combinație de energie electrică și ardere (hibrid),
            
            
               (g)sistem hibrid cu pile de combustie;
            
            
               (2)au făcut obiectul unei omologări de tip în conformitate cu Regulamentul (UE) 2016/1628 al Parlamentului European și al Consiliului
                  2
               . 
            
            
               Articolul 2 
               Efortul normal de pescuit al navelor de pescuit
            
            
               În sensul articolului 18 alineatul (5) al doilea paragraf litera (c) din Regulamentul (UE) 2021/1139, statele membre își întemeiază decizia cu privire la ceea ce trebuie considerat ca fiind efortul normal de pescuit al navei de pescuit pentru care se depune o cerere de sprijin pe următoarele elemente:
            
            
               (1)
                     caracteristicile și modelul de pescuit al navei de pescuit în cauză;
            
            
               (2)
                     media a zece campanii de pescuit reprezentative efectuate în cei trei ani calendaristici anteriori cererii de sprijin; și 
            
            
               (3)
                     tehnicile de pescuit utilizate și timpul petrecut pe mare de nava de pescuit în cauză în timpul campaniilor de pescuit reprezentative.
            
            
               Articolul 3 
               Intrarea în vigoare
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 13.1.2022
            
            
               
                     Pentru Comisie
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        JO L 247, 13.7.2021, p. 1-49.
               
               
                  
                     (2)
                  
                        Regulamentul (UE) 2016/1628 al Parlamentului European și al Consiliului din 14 septembrie 2016 privind cerințele referitoare la limitele emisiilor de poluanți gazoși și de particule poluante și omologarea de tip pentru motoarele cu ardere internă pentru echipamentele mobile fără destinație rutieră, de modificare a Regulamentelor (UE) nr. 1024/2012 și (UE) nr. 167/2013 și de modificare și abrogare a Directivei 97/68/CE (JO L 252, 16.9.2016, p. 53).